**Aleksandr Pavlovitš Havanov** (ven. Александр Павлович Хаванов; s. 30. tammikuuta 1972 Moskova, Venäjän SFNT, Neuvostoliitto) on venäläinen entinen jääkiekkopuolustaja. Hän pelasi urallaan NHL:ssä yhteensä 348 runkosarjaottelua tehopistein 27+75=102 ja keräten 233 jäähyminuuttia sekä 26 playoff-ottelua tehopistein 5+5=10 ja keräten 18 jäähyminuuttia. Suurimman osan urastaan Havanov vietti kuitenkin kotimaassaan. Hän pelasi myös Suomessa ja Sveitsissä.

Ura
---

### Seuraura

Havanov oli Dinamo Moskovan kasvatti. Hän pelasi ensimmäiset miesten pelinsä kuitenkin Pohjois-Amerikassa kaudella 1992–1993, jolloin Havanov pelasi ECHL-liigaa sekä Birmingham Bullsin että Raleigh IceCapsin väreissä. Hän palasi kotimaahansa kaudeksi 1993–1994 pelaamaan Kansainvälistä liigaa SKA Pietariin, jossa tulokaskausi toi 41 runkosarjaottelussa tehot 1+2=3. Kaudella 1994–1995 Havanov oli joukkueen eniten maaleja tehnyt puolustaja seitsemällä osumallaan. Kesken kauden 1995–1996 hän siirtyi Pietarista SM-liigajoukkue Hämeenlinnan Pallokerhoon, jossa 16 runkosarja- ja yhdeksän playoff-ottelua toi kaksi syöttöpistettä.

Kaudeksi 1996–1997 Havanov palasi kotimaahansa Superliigan Severstal Tšerepovetsiin, jonka tehokkain puolustaja hän oli tehoilla 3+8=11. Kahden siellä vietetyn vuoden jälkeen Havanov palasi kaudeksi 1998–1999 kasvattajaseuraansa Dinamo Moskovaan, jota hän edusti kauden aikana myös EHL:ssä. St. Louis Blues varasi 27-vuotiaan Havanovin yli-ikäisenä 232. pelaajana NHL:n varaustilaisuudessa 1999. Kauden 1999–2000 päätteeksi Havanov voitti Venäjän-mestaruuden. Hän edusti Dinamoa kauden aikana myös EHL:ssä.

Havanov siirtyi kaudeksi 2000–2001 St. Louis Bluesin organisaatioon ja hän otti heti paikkansa seuran NHL-kokoonpanosta. Havanovin avauskausi NHL:ssä toi 74 runkosarjaottelussa tehot 7+16=23 sekä 15 playoff-ottelussa tehot 3+2=5. Kolmannella kaudellaan 2002–2003 hän teki liigan yhden kauden piste-ennätyksensä tehoilla 8+25=33. Kausi 2003–2004 Havanovilla jäi vain 48 ottelun mittaiseksi jalkavammojen takia. Kesäkuussa 2004 hän teki vuoden mittaisen jatkosopimuksen Bluesin kanssa.

NHL:n työsulun 2004–2005 aikana Havanov pelasi kolme ottelua kotimaassaan SKA Pietarin paidassa. Elokuussa 2005 hän teki vapaana agenttina vuoden mittaisen sopimuksen Toronto Maple Leafsin kanssa. Kaudeksi 2006–2007 hän siirtyi Sveitsin Nationalliga A:n HC Davosiin, jonka tehokkain puolustaja Havanov oli tehoilla 1+19=20. Hän voitti kauden päätteeksi Sveitsin-mestaruuden. Havanov edusti joukkuetta myös Spengler Cupissa, joka päättyi myös voittoon. Hän lopetti pelaajauransa kevääseen 2007.

### Maajoukkueura

Havanov edusti Venäjää MM-kilpailuissa vuosina 1999, 2000 ja 2003 sekä maailmancupissa vuonna 2004.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1992–1993 | Birmingham Bulls | ECHL | 19 | 0 | 3 | 3 | 14 | - | - | - | - | - |
|  | Raleigh IceCaps | ECHL | 17 | 0 | 6 | 6 | 8 | - | - | - | - | - |
| 1993–1994 | SKA Pietari | MHL | 41 | 1 | 2 | 3 | 24 | - | - | - | - | - |
| 1994–1995 | SKA Pietari | MHL | 49 | 7 | 0 | 7 | 32 | 3 | 0 | 0 | 0 | 0 |
| 1995–1996 | SKA Pietari | MHL | 32 | 1 | 5 | 6 | 41 | - | - | - | - | - |
|  | HPK | SM-liiga | 16 | 0 | 2 | 2 | 4 | 9 | 0 | 0 | 0 | 0 |
| 1996–1997 | Severstal Tšerepovets | RSL | 39 | 3 | 8 | 11 | 56 | 3 | 1 | 0 | 1 | 4 |
| 1997–1998 | Severstal Tšerepovets | RSL | 44 | 3 | 5 | 8 | 46 | - | - | - | - | - |
| 1998–1999 | Dinamo Moskova | RSL | 40 | 2 | 7 | 9 | 14 | 16 | 1 | 5 | 6 | 36 |  |  |  |  |  |  | MM | 6 | 0 | 0 | 0 | 6 |
| 1999–2000 | Dinamo Moskova | RSL | 38 | 5 | 12 | 17 | 49 | 17 | 0 | 3 | 3 | 4 |  |  |  |  |  |  | MM | 4 | 0 | 2 | 2 | 0 |
| 2000–2001 | St. Louis Blues | NHL | 74 | 7 | 16 | 23 | 52 | 15 | 3 | 2 | 5 | 14 |
| 2001–2002 | St. Louis Blues | NHL | 81 | 3 | 21 | 24 | 55 | 4 | 0 | 0 | 0 | 2 |
| 2002–2003 | St. Louis Blues | NHL | 81 | 8 | 25 | 33 | 48 | 7 | 2 | 3 | 5 | 2 |  |  |  |  |  |  | MM | 4 | 0 | 1 | 1 | 0 |
| 2003–2004 | St. Louis Blues | NHL | 48 | 3 | 7 | 10 | 18 | - | - | - | - | - |
| 2004–2005 | Dinamo Moskova | RSL | 3 | 0 | 0 | 0 | 27 | - | - | - | - | - |  |  |  |  |  |  | MC | 4 | 0 | 1 | 1 | 4 |
| 2005–2006 | Toronto Maple Leafs | NHL | 64 | 6 | 6 | 12 | 60 | - | - | - | - | - |
| 2006–2007 | HC Davos | NLA | 34 | 1 | 19 | 20 | 72 | - | - | - | - | - | "Schirmständer" |
| 5 kautta | yhteensä | NHL | 348 | 27 | 75 | 102 | 233 | 26 | 5 | 5 | 10 | 18 |
| 8 kautta | yhteensä | MHL/RSL | 286 | 22 | 39 | 61 | 289 | 39 | 2 | 8 | 10 | 44 |
| 1 kausi | yhteensä | NLA | 34 | 1 | 19 | 20 | 72 | - | - | - | - | - |
| 1 kausi | yhteensä | SM-liiga | 16 | 0 | 2 | 2 | 4 | 9 | 0 | 0 | 0 | 0 |

Lähteet
-------

* Aleksandr Havanov The Internet Hockey Databasessa (englanniksi)
* Aleksandr Havanov Legends of Hockey -sivustolla (englanniksi)
* Aleksandr Havanov *Elite Prospects*. Everysport Media Group AB.  (englanniksi)

### Viitteet

1. 1 2 3 4  Aleksandr Havanov *Elite Prospects*. Everysport Media Group AB.  (englanniksi)
2. ↑  Khavanov, Alexander - The Hockey News (englanniksi)
3. ↑  NHL:ssä tapahtuu viikolla 27: Devilsissä liikehdintää, Knuble ja Stevenson Philadelphiaan  4.7.2004. Jatkoaika.com. Viitattu 16.11.2014.
4. ↑  Maple Leafs Sign Alexander Khavanov  10.8.2005. Toronto Maple Leafs. Viitattu 16.11.2014. (englanniksi)
5. ↑  NHL:ssä tapahtuu, 10. elokuuta: Sedinin kaksoset sopimukseen Vancouverin kanssa  10.8.2005. Jatkoaika.com. Viitattu 16.11.2014.